[{"text_idx": "#000008", "text": "Lia Tatoli ba Governu da Sia"}, {"text_idx": "#000009", "text": "Alende ne\u2019e, tatoli lia ba Governu, presiza tebes hodi fo\u0301 apoiu di\u2019ak liutan ba grupu no asosiasaun agrikultor sira hotu ,ne\u2019ebe\u0301 rejistadu ona, nune\u2019e bele garante sira nia atividade agrikula la\u2019o ba oin ho kondisaun sustentabel."}, {"text_idx": "#000010", "text": "\u201cSetor agrikultura importante ba Nasaun, tanba ne\u2019e Governu tenke apoiu ho montante osan ne\u2019ebe\u0301 nato\u2019on. Alende ne\u2019e kria legislasaun ida di\u2019ak, garante direitu agrikultor sira nian. Anaprofiko nia rekomendasaun ida tan ba Governu katak, maske durante ne\u2019e, iha ona apoiu husi Governu, maibe\u0301 tenke buka fasilita finanseira direta ba grupu agrikultor sira hotu \u2013 hotu, hanesan motivasaun di\u2019ak ba atividade sira iha base,\u201d lian Presidente Anaprofiko \u2013 TL, hato\u2019o ba Time Timor liuhosi entrevista iha nia ofisiu, Faulara \u2013 Bebonuk, Dili, sesta(23/12)."}, {"text_idx": "#000011", "text": "Parte ida seluk, dirijente ne\u2019e, husu ba Governu, labele kria politika sira ne\u2019ebe\u0301, halo povu agrikultor sira sai depende fali ba apoiu ne\u2019ebe\u0301 durante ne\u2019e iha."}, {"text_idx": "#000012", "text": "\u201cOk ita presiza atu fo\u0301 osan ba povu ne\u2019e bele. Maibe\u0301 tenke haruka sira servisu uluk lai. Labele fo\u0301 deit, fo\u0301 de\u2019it osan. Se nune\u2019e bebeik, halo baruk povu, liu \u2013liu grupu agrikultores sira,\u201d esplika husi Ilidio."}, {"text_idx": "#000015", "text": "Informasaun balu husi Prezidente Anaprofiko, Ilidio M. Mendonc\u0327a katak, vizaun estratejika Anaprofiku nian mak akumula no empodera fini komersial iha Timor \u2013 Leste, atu influensia politika fini Nasional ho kualidade di\u2019ak ba kresimentu fini hodi garante soberania fini no seguransa ai \u2013 han iha Timor \u2013 Leste."}, {"text_idx": "#000016", "text": "Tanba ne\u2019e, Anaprofiko hamutuk ho asosiasaun hamutuk 70, rejistadu, hodi garante politika fini nasional ho kualidade hanesan Batar(Noi Mutin, Nai no Sele) , Hare Nakroma, Fore \u2013 rai Utamua, fore Mungu(kiukai,lakateu, delta no merpati), Fore Keli, ai- farina(ai \u2013 uka 2 no 3), fehuk midar (hoho rai 1, 2 no 3), fore mutin no fore metan."}, {"text_idx": "#000017", "text": "Produtu Fini husi Anaprofiko \u2013 TL"}, {"text_idx": "#000018", "text": "\u201cDurante ne\u2019e, liu \u2013liu iha tinan 2022, servisu hotu la\u2019o di\u2019ak . Ita nia apoiu servisu hamutuk ho asosiasaun sira, haree ba fini, no Governu sosa husi asosiasaun agrikultores sira, depois ida ne\u2019e, distribui ba agrikultor sira iha munisipi\u0301u hotu \u2013 hotu, hodi kuda iha to\u2019os no natar,\u201d hato\u2019o husi Ilidio."}, {"text_idx": "#000019", "text": "Progresu seluk hato\u2019o husi dirijete Anaprofiko katak, Anaprofiko sai ona membru asosiasaun agrikultores nivel Asean(AFA), foin lalais iha Konferensia AFA \u2013 Filipina iha ne\u2019ebe\u0301 ofisialmente sai membru permanente ida, iha loron 23 fulan Outubru 2022, hamutuk asosiasaun agrikultor husi Nasaun 13."}, {"text_idx": "#000021", "text": "Antes termina dada lian ho media ne\u2019e, Ilidio husu ba agrikultor sira iha Timor \u2013 Leste, tenke servisu maka\u2019as, liu \u2013liu ba membru asosiasaun sira hotu, hodi bele lori fini nasional ba oin. Signifika Anaprofiko komunga prinsipiu MAP, nian sai moto ba Anaprofiku \u2013 TL \u201cKuda buat ne\u2019ebe\u0301 ita han, han buat ne\u2019ebe\u0301 ita kuda\u201d, Ilidio hato\u2019o fi lozofia Anaprofiko nian."}, {"text_idx": "#000022", "text": "\u201cEsperansa ba oin liu \u2013liu iha tinan 2023, liu \u2013liu grupu agrikultor sira hotu, tenke servisu maka\u2019as. Alende ita produs fini, pelu menus loron ida, ema ida \u2013 idak iha grupu asosiasaun nia laran, loron ida bele han dala tolu.\u201d Nia husu."}, {"text_idx": "#000023", "text": "Pontu ikus liu husu ba Governu, kontinua motiva grupu agrikultor sira, se karik iha peste ka falla iha kolleta, knar Governu nian tenke fo\u0301 fali fundu ka reembolsa kustu operasional ne\u2019ebe\u0301 grupu ou agrikultor gasta ona ou liuhusi kriasaun politika fo\u0301 subsidiu direta la\u2019o\u0301s indereta. \u201c\u201d\u201d\u201d(TTM)"}]